Page:An alphabetical index to the Chinese encyclopaedia.pdf/125



諭內閣九卿等，陳夢雷原係叛附耿精忠之人，皇考寬仁免戮，發往關東，皇 東巡時，以其平日稍知學問，帶回京師，交誠親王處行走，累年以來，不 思改過，招搖無忌，不法甚多，皇考恩免之人不人忍加誅，然京師斷 不可留，皇考遺命以敦睦為祝，陳夢雷父子若在親王處，將來必至有累， 九卿等知陳夢雷者頗多，或其罪有可原，不妨直言，朕即赦免，如朕言 允，當應將陳夢雷並伊子發遣邊外，或有陳夢雷之門生，平日在外生 事者，亦即指名陳奏，楊文言乃耿逆偽相，一時漏網，公然潛匿京師， 著書立說，今雖己服冥刑，如有子弟在京者，亦即奏明驅遣，爾等毋得 徇私隱蔽，陳夢雷處所存古今圖書集成一書，皆皇考指示訓誨，欽定 條例，費數十年聖心，故能貫穿今古，匯合經史，天文地理，皆有圖記，下 至山川草木，百工制造海西秘法，靡不備具，洵為典籍之大觀，此書工 猶未竣，著九卿公舉一二學問淵通之人，令其編輯竣事，原稿內有訛 錯未當者，即加潤色增刪，仰副皇考稽古博覽至意.